CELEX: 62012TN0530
Language: et
Date: 2012-12-05 00:00:00
Title: Kohtuasi T-530/12 P: Moises Bermejo Garde 5. detsembril 2012 esitatud apellatsioonkaebus Avaliku Teenistuse Kohtu 25. septembri 2012 . aasta otsuse peale kohtuasjas F-41/10: Bermejo Garde versus EMSK

23.2.2013   
            
            
               ET
            
            
               Euroopa Liidu Teataja
            
            
               C 55/15
            
         Moises Bermejo Garde 5. detsembril 2012 esitatud apellatsioonkaebus Avaliku Teenistuse Kohtu 25. septembri 2012. aasta otsuse peale kohtuasjas F-41/10: Bermejo Garde versus EMSK
   (Kohtuasi T-530/12 P)
   2013/C 55/28
   Kohtumenetluse keel: prantsuse
   
      Pooled
   
   
      Apellant: Moises Bermejo Garde (Brüssel, Belgia) (esindaja: advokaat L. Levi)
   
      Teine menetluspool: Euroopa Majandus- ja Sotsiaalkomitee (EMSK)
   
      Nõuded
   
   Apellant palub Üldkohtul:
   
               —
            
            
               tühistada Euroopa Liidu Avaliku Teenistuse Kohtu 25. septembri 2012. aasta otsus kohtuasjas F-41/10;
            
         
               —
            
            
               seetõttu rahuldada esimeses astmes apellandi esitatud nõuded ja seega
               
                           —
                        
                        
                           tühistada EMSK presidendi 3. märtsi 2010. aasta otsus nr 88/10 A, millega jäeti rahuldamata apellandi poolt 7. detsembril 2009 esitatud taotlus ja millega ta otsustati määrata teisele ametikohale;
                        
                     
                           —
                        
                        
                           tühistada 25. märtsi 2010. aasta otsuse nr 88/10 lisand;
                        
                     
                           —
                        
                        
                           tühistada 24. märtsi 2010. aasta otsus nr 133/10 A, millega lõpetati koheselt apellandi teenistus õigustalituse üksuse juhatajana ning määrati ta teenistuse üksuse juhina teise talitusse alates 6. aprillist 2010;
                        
                     
                           —
                        
                        
                           tühistada EMSK presidendi 13. aprilli 2010. aasta otsus nr 184/10 A, millega apellant määrati logistikadirektoraadi teenistusse; otsus jõustus 6. aprillil 2010;
                        
                     
                           —
                        
                        
                           mõista vastustajalt välja kahjuhüvitis summas 17 500 eurot;
                        
                     
                           —
                        
                        
                           mõista kõik kohtukulud välja vastustajalt;
                        
                     
         
               —
            
            
               mõista mõlema astme kõik kohtukulud välja vastustajalt.
            
         
      Väited ja peamised argumendid
   
   Apellatsioonkaebuse põhjenduseks esitab apellant viis väidet, mille kohaselt Avaliku Teenistuse Kohus leidis apellandi arvates, et viimasele on tekitatud kahju tema ülemusele teabe edastamisega, kuna ta vabastati õigustalituse üksuse juhataja kohalt, kuid et see kahju ei tulene Euroopa Liidu ametnike personalieeskirjade artiklite 12a ja 22a rikkumisest.
   
               1.
            
            
               Esimene väide, et on rikutud huve kahjustava akti mõistet ning on moonutatud toimikut (puudutab põhiliselt vaidlustatud kohtuotsuse punkte 44–64).
            
         
               2.
            
            
               Teine väide, et on rikutud kaitseõiguste austamise põhimõtet ning Euroopa Liidu põhiõiguste harta artiklit 41 (puudutab vaidlustatud kohtuotsuse punkte 114–118).
            
         
               3.
            
            
               Kolmas väide, et on rikutud personalieeskirjade artikleid 12a, 22a ja 86 ja põhjendamiskohustust ning on moonutatud toimikut (puudutab põhiliselt vaidlustatud kohtuotsuse punkte 133 ja järgmised punktid).
            
         
               4.
            
            
               Neljas väide, et on rikutud personalieeskirjade artiklit 86, IX lisa, IX lisa üldisi rakendussätteid ning kaitseõiguste austamise põhimõtet ning on moonutatud toimikut ja on rikutud põhjendamiskohustust (puudutab põhiliselt vaidlustatud kohtuotsuse punkte 75–78).
            
         
               5.
            
            
               Viies väide, on rikutud akti koostaja pädevust puudutavaid norme, personalieeskirjade artiklit 22a ning EMSK kodukorra artiklit 72 (puudutab vaidlustatud kohtuotsuse punkte 70 ja 71).